section_heading: Od Drugog svjetskog rata do kraja legije
paragraph_text: lijevo|mini|227x227px|Jordanski kralj Abdullah I. s generalom John Bagot Glubbom (Glubb Pašom) Pred početak Drugog svjetskog rata u sastavu legije formirana su 2 konjička eskadrona i pustinjska mehanizirani odreda (350 ljudi na kamionima) kao pričuva za slučaj rata. Tijekom travnja 1941., kada je u Bagdadu izvršen pronacistički puč, mehanizirani odred je udvostručen i preustrojen na jačinu pukovnije. Skoro sve jedinice legije dobivaju moderno naoružanje, oklopne transportere i sredstva veze, što im je omogućavalo izvođenje brzih djelovanja na cijelom području Bliskog istoka. Arapska legija dugo je bila najbolje obučena i opremljena vojna snaga na Bliskom istoku. Njene postrojbe, raspodijeljene po satnijama i eskadronima, uspješno su kontrolirale ogromna prostranstva od Crnog mora do Anatolije i od Haife do Bagdada, osigurava interese Velike Britanije u tom području. Dio legije sudjeluje i u gušenju antibritanskog ustanka u Iraku, tijekom svibnja 1941.